《探梅》
宋代·吴可

柳未摇金草未芽，寻幽逸兴属诗家。
不辞山下五六里，为爱枝头三四花。
喷月清香犹吝惜，印溪疏影恣横斜。
固应羞涩怯寒峭，结子成阴已有涯。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。